text: নোবেল পুরষ্কার ২০২১: এগিয়ে আছে কোভিড টিকায় ব্যবহৃত আরএনএন প্রযুক্তি | আমাদের সময়.কম – AmaderShomoy.com
  নোবেল পুরষ্কার ২০২১: এগিয়ে আছে কোভিড টিকায় ব্যবহৃত আরএনএন প্রযুক্তি
  প্রকাশের সময় : October 1, 2021, 6:22 pm
  লিহান লিমা: আগামী ৪-১১ অক্টোবর স্টকহোম এবং অসলোতে চিকিৎসা বিজ্ঞান, পদার্থবিজ্ঞান, রসায়ন, সাহিত্য, অর্থনীতি এবং নোবেল শান্তি পুরষ্কার দেয়া হবে। নোবেলজয়ীদের তালিকা সুরক্ষিত থাকলেও বিশেষজ্ঞরা বলছেন, আরএনএ নিয়ে গবেষণা (যা ফাইজার/বায়োএনটেক এর টিকার মূল ভিত্তি) চিকিৎসা বা রসায়নের জন্য বিবেচিত হতে পারে। রয়টার্স
  সুইডিশ বিজ্ঞান সাংবাদিক উলরিকা বজর্কস্টেন বলেন, নোবেল কমিটি এমআরএনএ টিকা প্রযুক্তিকে পুরষ্কার না দিলে ভুল হবে। তিনি সম্ভাব্য বিজয়ী হিসেবে হাঙ্গেরির ক্যাটালিন কারিকো এবং যুক্তরাষ্ট্রের ড্রু ওয়েইসম্যানের কথা বলেন যাদের গবেষণার ফল কাজে লাগিয়ে উৎপাদিত হয় প্রথম এমআরএনএ টিকা। এছাড়া সেল কমিউনিকেশন, ইমিউন সিস্টেমের কার্যক্রম, স্তন্য ক্যান্সার জিন আবিষ্কার, এপিজেনেটিক্স এবং অ্যান্টিবায়োটিক প্রতিরোধও সম্মানিত হতে পারে।
  শান্তি পুরষ্কার পেতে পারেন বেরারুশের বিরোধী দলীয় নেত্রী শ্বেতলানা তিখানোভস্কায়া বা জলবায়ু কর্মী গ্রেটা থুনবার্গ। এর আগে ইথিওপিয়ার প্রধানমন্ত্রী অ্যাবে আহমদ যুদ্ধে জড়িয়ে পড়ায় এবং মিয়ানমারের নেত্রী অং সান সু চি রোহিঙ্গা গণহত্যাকে সমর্থন করায় শান্তি পুরষ্কার ব্যাপকভাবে সমালোচিত হয়েছিলো।
  গতবছরের নোবেল শান্তি জিতেছিলো বিশ্ব খাদ্য কর্মসূচী। অন্যান্য বিশেষজ্ঞরা মনে করেন, তথ্য ও সাংবাদিকদের অধিকারের জন্য রিপোটার্স উইদাউট বর্ডার বা কমিটি টু প্রটেক্ট জার্নালিস্ট এই তালিকায় আসতে পারে।
  সাহিত্য পুরষ্কারের জন্য চিরাচরিত ইউরেপাপীয় এবং উত্তর আমেরিকান ধারা থেকে কমিটি বের হয়ে আসবে বলে প্রত্যাশা করেছেন সুইডিশ সাহিত্য সমালোচক জোনাস থেন্তে। তিনি বলেন আমি বিশ্বাস করি ভিন্ন সংস্কৃতির কারো নাম আসবে। যেমন ৪৪ বছর বয়সী নাইজেরিয়ান বংশোদ্ভুত চিমামান্ডা এনগোজি আদিচি। কয়েক বছর ধরে স্টকহোমের সাহিত্য চর্চায় আছে হাঙ্গেরির পিটার নাদাস, কানাডার মার্গারেট অ্যাটউড, সিরিয়ান কবি অ্যাডোনিস এবং সোমালিয়ান লেখক নুরুদ্দিন ফারাহের নাম উঠে এসেছে। সেই সঙ্গে ভারতের বিক্রম শেঠ, চীনের লিয়াও ইইউ এবং মোজাম্বিকান লেখক মিয়া কৌতোর মতো নতুন নামও উঠে এসেছে।
  [১] মির্জাগঞ্জে বিধ্বস্ত বেড়িবাঁধ, প্লাবিত ফসলি জমিসহ বসতঘর ≣ [১] বাংলাদেশকে আরো ৬ লাখ ডোজ ভ্যাকসিন উপহার দেবে চীন ≣ হলিউডে এ্যাওয়ার্ড জিতল ইরানি চলচ্চিত্র 'দি ব্যাজার'
  এবারও মহামারীর কারণে ডিসেম্বরে স্টকহোমে জমকালো অনুষ্ঠানে পুরষ্কার বিতরণী অনুষ্ঠান হবে না। বিজয়ীরা নিজ দেশে তার পুরষ্কার পাবেন। অসলোতে শান্তি পুরষ্কার সরাসরি দেয়া হবে কি না তা এখনো সিদ্ধান্ত নেয়া হয় নি। এ বছর বিজয়ীরা ১.১৩ মিলিয়ন মার্কিন ডলার সম্মাননা পাবেন তবে যদি যৌথভাবে কেউ পুরষ্কার পান তারা এটি ভাগ করে নেবেন।